Emilio S. Allué

**Emilio Simeon Allué Carcasona** (født 18. februar 1935 i Huesca i Spania, død 26. april 2020 i Boston i USA) var en spansk-amerikansk katolsk biskop. Han var hjelpebiskop i erkebispedømmet Boston i Massachusetts til sin pensjonering i 2010.
## Liv og virke
### Salesianer, prest
Allué avla sine ordensløfter som salesianer i 1962 og studerte ved *Don Bosco College* i Newton. Han fortsatte studiene ved salesianernest universiteter i Torino og Roma, og i Roma ble han ordinert til prest 22. desember 1966 og ble uteksaminert med lisensiat i 1967 og en doktorgrad i teologi (STD) i 1969.

Fra 1972 til 1975 var han direktør for *Salesian Seminary* i Goshen i delstaten New York. I 1974 fikk han amerikansk statsborgerskap. I 1981 mottok han sin doktorgrad i kirkehistorie fra Fordham University. Han virket senere som sogneprest for den latinamerikanske menighet *Mary Help of Christians* i New York City.

### Hjelpebiskop i Boston
Den 24. juli 1996 ble Allué utnevnt til hjelpebiskop i erkebispedømmet Boston og titulærbiskop av *Croae* av pave Johannes Paul II. Han ble ordinert til biskop av erkebiskopen av Boston, kardinal Bernard Francis Law, den 17. september samme år. Medkonsekratorer var erkebiskopen av Newark, Theodore Edgar McCarrick, og biskopen av Green Bay, Robert Joseph Banks. Allué var ansvarlig for pastoralregionen Merrimack og det latinamerikanske apostolatet i erkebispedømmet.

Den 30. juni 2010 innvilget pave Benedikt XVI hans anmodning om å gå av på grunn av høy alder.

Deretter flyttet han til prestegården i sognet *Saint Teresa av Avila* i nabolaget West Roxbury i Boston, og var en verdifull samarbeidspartner for dens sogneprest monsignor William M. Helmick, inntil de begge flyttet til *Regina Cleri* Residence på slutten av 2018.

Biskop Allué døde av covid-19 i Boston 26. april 2020, i en alder av 85 år. Bisettelselsvelsignelsen fant sted på en strengt privat måte på grunn av covid-19-pandemien utenfor *Cathedral of the Holy Cross* i Boston av kardinal Sean Patrick O'Malley. Etter dette ble han gravlagt på den salesianske kirkegård i Goshen.

## Skrifter
* *The image of Mercy*, Peace Through Mercy Publishing 1996, ISBN 9780965523103

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget (1763-1850) *1810
* Erkebiskop Martin John Spalding (1810-1872) *1848
* Kardinal James Gibbons (1834-1921) *1848
* Biskop Edward Patrick Allen (1853-1826) *1897
* Biskop Richard Oliver Gerow (1885-1976) *1924
* Biskop Joseph Bernard Brunini (1909-1996) *1957
* Kardinal Bernard Francis Law (1931-2017) *1973
* Biskop *Emilio S. Allué*

## Referanser